Hûtlenség miatt válna Tõkés László felesége
Többek között hûtlenség miatt kérte házasságuk felbontását Tõkés Edit, Tõkés László volt királyhágómelléki református püspök felesége. Tõkés Edit szerint férje terrorizálta õt, és lelki sérüléseket is okozott neki. Tõkés László élete legnagyobb próbatételének nevezte a válást.
Válókeresetet adott be Tõkés László volt királyhágómelléki református püspök ellen felesége, aki hûtlenséggel vádolja a jelenleg európai parlamenti képviselõként tevékenykedõ püspököt - adta hírül a Mediafax román hírügynökség. A hírügynökség szerint Tõkés Editnek a nagyváradi bíróságon benyújtott keresetében az áll, hogy férje félrelépéseirõl kollégái is tudtak, és szükség esetén szerelmes levelekkel, sms-ekkel is bizonyítani tudja állításait.

Tõkés Edit szerint 25 éves házasságuk alatt férje "terrorizálta" õt, és "lelki sérüléseket" okozott neki, de válókeresetében az indokok között sorolja fel a férfi általa "abszurd"-nak nevezett szokásait is. Szerinte a püspök hivatalos levelekkel kommunikált családjával, körülbelül 200 levelet küldött, és volt egy napló is, amelybe feljegyezte a hozzájuk intézett kérdéseit. Családtagjaitól ezenkívül elvárta, hogy felírják minden kiadásukat, és ehhez csatolják a számlákat és a blokkokat is.

A nõ azt is nehezményezte, hogy férje soha nem hívta meg õt Budapesten adott vacsoráira és az általa rendezett bulikra. Tõkés Edit a püspök képviselõi javadalmazásának harmadát kéri gyerektartásként, két, még tanuló gyermekük után. (A házaspárnak három gyermeke van.) A feleség ezen kívül azt is kéri, hogy vehesse fel ismét lánykori nevét. A nagyváradi bíróság május 12-re tûzte ki a válóper elsõ tárgyalását.

Tõkés László élete legnagyobb próbatételeként éli meg a válást. A romániai európai parlamenti képviselõ errõl az MTI-nek beszélt. Szerinte felesége egy héttel ezelõtt adta be a válópert, miután tavaly decemberben elhagyta õt, és elköltözött otthonukból. "Mivel ezen a helyzeten nem tudtam változtatni, döntését kénytelen vagyok tudomásul venni és tiszteletben tartani" - mondta.

Család- és gyermekszeretõ emberként élete legnagyobb próbatételeként és válságaként éli meg a történteket - mondta Tõkés, aki közölte, az ügy további részleteibe nem avatja be a nyilvánosságot, mert óvni akarja családját a nyilvánvaló politikai ártószándéktól, valamint a bulvársajtótól. Munkájának és hivatásának a továbbiakban is megpróbál töretlenül eleget tenni.

Tõkés László titkárságán az [origo] megkeresésére közölték, hogy a püspök nem nyilatkozik, és mindenkit arra kér, hogy tartsák tiszteletben a magánéletét. Az AFP szerint Tõkés megkéresésükkor a "család szentségére" hivatkozva utasította el, hogy nyilatkozzon.
Nagyvárad Tõkés László Románia válás válóper